Diari Oficial de la Generalitat Valenciana


Sumari del DOGV 3204, del 16-03-1998 (1998/1970)

DECRET 22/1998, de 2 de març, del Govern Valencià, pel qual s'accepta la cessió gratuïta de la propietat d'un immoble de 726 metres quadrats de superfície, situat a la plaça de la Mare de Déu de Loreto de l'Olleria, realitzada per l'Ajuntament d'aquest municipi, destinat a la construcció d'un centre de salut.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1998/03/02/22/dof/vci/html**

### Dades del document

Número de DOGV
:   3204

Data del DOGV
:   16-03-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/1970


Data del document
:   02-03-1998

Organisme emissor
:   Conselleria d'Economia, Hisenda i Administració Pública

Tipus de document
:   Decret

DECRET 22/1998, de 2 de març, del Govern Valencià, pel qual s'accepta la cessió gratuïta de la propietat d'un immoble de 726 metres quadrats de superfície, situat a la plaça de la Mare de Déu de Loreto de l'Olleria, realitzada per l'Ajuntament d'aquest municipi, destinat a la construcció d'un centre de salut. [1998/Q1970]
  
L'Ajuntament de l'Olleria, en la sessió plenària del dia 27 de març de 1997, acordà la cessió gratuïta a la Generalitat Valenciana de la propietat de l'immoble situat a la plaça de la Mare de Déu de Loreto, de 726 metres quadrats de superfície i l'edifici en construcció de quatre plantes, propietat d'aquest Ajuntament.
  
La cessió es realitza amb la finalitat determinant que s'hi construïsca un centre de salut.
  
A petició del conseller de Sanitat, s'iniciaren els tràmits legals oportuns per a l'acceptació i la formalització de la cessió gratuïta de l'immoble, realitzada a favor de la Generalitat Valenciana.
  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.
  
Per això, a proposta del conseller d'Economia, Hisenda i Administració Pública i amb la deliberació prèvia del Govern Valencià, en la reunió del dia 2 de març de 1998,
  
DECRETE
  
Article 1
  
Acceptar la cessió gratuïta de la propietat, realitzada per l'Ajuntament de l'Olleria, de l'immoble de 726 metres quadrats de superfície i l'edifici en construcció de quatre plantes, situat a la plaça de la Mare de Déu de Loreto d'aquesta població, que confronta: davant, plaça de la Mare de Déu de Loreto; dreta, carrer de la Mare de Déu del Remei; esquerra, església de Sant Doménec; i fons, habitatge número 1 del carrer de la Mare de Déu del Remei.
  
Aquesta finca es troba inscrita en el Registre de la Propietat d'Albaida, tom 781, llibre 104, foli 135, finca 5.512, inscripció 2.ª.
  
Article 2
  
La cessió gratuïta efectuada per l'Ajuntament de l'Olleria es fa amb la condició de construir a l'immoble un centre de salut.
  
Article 3
  
Les despeses que ocasione la subscripció del corresponent document públic aniran a càrrec de la Generalitat Valenciana.
  
Article 4
  
El dret de propietat derivat d'aquesta cessió s'haurà d'incorporar a l'Inventari General de Béns i Drets de la Generalitat Valenciana i inscriure's al seu nom al Registre de la Propietat.
  
DISPOSICIÓ FINAL
  
La Conselleria d'Economia, Hisenda i Administració Pública realitzarà els tràmits necessaris per a fer efectiu el que disposa aquest decret.
  
Alcoi, 2 de març de 1998
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Administració Pública,


Còpia Permalink ELI